als_Latn dik_Latn sag_Latn
Shfaqja ”Skënderbeu” vjen edhe në Pejë
Kulturë 24 April, 2017, 18:24
Shfaqja, pas disa udhëtimeve nëpër Evropë, të premten do të vjen edhe në Kosovë në qytetin e Pejës. Pra më 28 prill në Teatrin ‘Istref Begolli’ me fillim nga ora 20:00, do të jepet shfaqja ‘Skënderbeu’, nga Xhevat Limani, shkruan KultPlus.
Projekti teatror “Gjergj Kastrioti-Skënderbeu”, shkruar dhe realizuar nga Xhevat Limani, që trajton aspektin psikologjik të qasjes oratorike të kryeheroit kombëtar, përballë strategjisë luftarake të pushtuesit, Perandoris osmane.
Në strukturat e dramës defilojnë protagonist dhe antagonistë, heronjë dhe tradhëtarë, mercenarë dhe atdhetarë. Autori me një fragmentaritet kronologjik paraqet ngjarjet më vendimtare të jetës dhe veprës së heroit të shekullit të XV-të që luftonte për krijimin e shtetit të Arbrit.
Vepra dhe shfaqja “Gjergj Kastrioti Skënderbeu”, sipas idesë së aktorit e regjisorit Xhevat Limani, autor teksti të poemës së shkëlqyer dramatike, që mban emrin “Gjergj Kastrioti Skënderbeu”, shkëlqeu me gjithë shkëlqimin e madhështinë e tij.
Xhevat Limani, në rolin e “Skënderbeut”, shpalos jo vetëm pjesë nga strategjia dhe porosia e shenjtë e Skënderbeut, që “Shqipëria të jetë Kryezonjë”, por shpalos edhe një gamë të madhe të afiniteteve të tija krijuese dhe interpretuese. Me një gjuhë të rrjedhshme e të pastër shqipe e skenike, me lëvizje të harmonizuara e të kontrolluara në mënyrë milimetrike, të sinkronizuara mirë me efektet tjera skenike e sidomos të muzikës që mbi të gjitha i jep shpirt tërë shfaqjes, Xhevat Limani përvetëson publikun e pranishëm.
Pa dyshim se kjo shfaqe nuk do të ishte e kompletuar, pa personazhin e dytë të duetit të Kastriotëve; Skënderbeut dhe Donikës, me ç’rast në rolin e Donikës paraqitet, soprano Era Hoxha, e cila me zërin e sajë karakteristik, me interpretimin brilant të arieve, me afinitetet e sjelljes në skenë, plotëson dialogun ndërmjet Skënderbeut dhe Donikës me ato arie operistike të komponuara enkas për këtë pjesë teatrore, nga kompozitori Aleksandër Peçi, bazuar në libreton- tekstin e dialogut në skenë.
Shfaqja, pas disa udhëtimeve nëpër Evropë, të premten do të vjen edhe në Kosovë në qytetin e Pejës. Pra më 28 prill në Teatrin ‘Istref Begolli’ me fillim nga ora 20:00, do të jepet shfaqja ‘Skënderbeu’, nga Xhevat Limani.
als_Latn lim_Latn als_Latn als_Latn als_Latn als_Latn als_Latn als_Latn als_Latn